  Виталий Пронин Быръён нуналэ ӝыт Ижын улӥсьёс но куноос кыстӥськизы Ижысь Шор площаде.20 часысен отын кутскиз Крымлэн Россие пыремез дырысен 4 ар тырмонлы сӥзем чебер концерт. Усьтӥз сое барабанщикъёслэн «Ритмикон» шоузы. Бордазы итӥськизы Удмурт кун филармониысь, кырӟанъя но эктонъя «Италмас» ансамбльысь артистъёс, Удмуртиысь сӥё-дано артистъёс Вероника Пушина, Иван Ардашев, Максим Гаврилов но мукетъёсыз. Нош йылпумъязы тузӥ праздникез Москваысь куноос - 5sta Family группаысь артистъёс.Шор площадьын сяна, пӧртэм тунсыко ужрадъёс, кылсярысь, шудонъёс-вожвылъяськонъёс, мастер-классъёс, ортчизы шоркарысь мукет интыосын но. 11 часын вань школаосын радъяськизы «Ӟыгырты школаез» флешмобъёс.Нунал йылпумъяськиз фейерверкен.Элина КумачёваТуспуктэм: udmurt.ru  